# דף מקורות (15) – ברכת הפירות - ותוצרי פירות (גרעינים, פופקורן, שוקולד) (רב)

בא, תש"ף

## מבוא – מילי דחסידות ושימוש בכללי ספק בברכות

### בבלי, ברכות לה ע"א

בשר ביצים ודגים, מנא ליה? - אלא, סברא הוא: אסור לו לאדם שיהנה מן העולם הזה בלא ברכה.

תנו רבנן: אסור לו לאדם שיהנה מן העולם הזה בלא ברכה, וכל הנהנה מן העולם הזה בלא ברכה - מעל. מאי תקנתיה - ילך אצל חכם. - ילך אצל חכם - מאי עביד ליה? הא עביד ליה איסורא! - אלא אמר רבא: ילך אצל חכם מעיקרא וילמדנו ברכות, כדי שלא יבא לידי מעילה. אמר רב יהודה אמר שמואל: כל הנהנה מן העולם הזה בלא ברכה - כאילו נהנה מקדשי שמים, שנאמר: לה' הארץ ומלואה. רבי לוי רמי: כתיב לה' הארץ ומלואה, וכתיב: השמים שמים לה' והארץ נתן לבני אדם! לא קשיא, כאן - קודם ברכה, כאן לאחר ברכה.

### רמב"ם הלכות ברכות פרק א הלכה ב

ומדברי סופרים לברך על כל מאכל תחלה ואח"כ יהנה ממנו, ואפילו נתכוין לאכול או לשתות כל שהוא מברך ואח"כ יהנה, וכן אם הריח ריח טוב מברך ואח"כ יהנה ממנו, וכל הנהנה בלא ברכה מעל, וכן מדברי סופרים לברך אחר כל מה שיאכל וכל מה שישתה, והוא שישתה רביעית והוא שיאכל כזית, ומטעמת אינה צריכה ברכה לא לפניה ולא לאחריה עד רביעית.

### רמ"א אורח חיים סימן רב, יח

...כל הפירות שיודע בהם שהם עיקר הפרי, מברך עליהם בפה"ע; ושאינן עיקר הפרי, בפה"א; ואם הוא מסופק בו אם הוא עיקר הפרי או לא, בפה"א; ואם אינו יודע מה הוא, מברך שהכל (טור).

### שערי תשובה סימן רב סעיף יח

[כח] מסופק - עבה"ט וכתבו תר"י דהא דאמרינן בש"ס הנהנה בלא ברכה כאלו מעל אף אם לא ידע רק ברכת שהכל יצא מידי מעילה אלא דאפ"ה צריך ללמוד הברכה הראוי לכל דבר עכ"ל, ובא"ר כ' אהא דאמרינן מאן דבעי למהוי חסיד' לקיים מילי דברכות ולכאורה אם לא בירך רשע מיקרי אלא שר"ל ברכה הראוי' לו וכתבו שלא יאמר אפטור בברכת שהכל כי ה"ז בור שקללוהו חכמים אלא יש ללמוד לידע ומה שהוא ספק דינו שהכל, ואם הוא דבר שיכול לפוטרו בתוך הסעודה עדיף טפי כמ"ש בסי' ר"ד ס"ק ך':

### בבלי, בבא קמא ל ע"א

אמר רב יהודה: האי מאן דבעי למהוי חסידא, לקיים מילי דנזיקין; רבא אמר: מילי דאבות; ואמרי לה: מילי דברכות.

### ערוך השולחן אורח חיים סימן רב, סעיף ב

אמרו חז"ל [ב"ק ל'.] האי מאן דבעי למיהוי חסידא יקיים מילי דברכות ונראה דה"פ דהחסיד עושה לפנים משורת הדין והנה בברכות קיי"ל ספק ברכות להקל והחסיד מוציא את עצמו מידי קולא זו כגון שספק אצלו אם בירך בורא נפשות אם לאו וא"צ לברך מספק והחסיד אוכל או שותה עוד איזה דבר ומברך בורא נפשות וכן כשיש דבר שספק הוא אם מברכין העץ או האדמה מברכין האדמה והחסיד אוכל עוד שני דברים שברכתן וודאי אחת העץ ואחת האדמה וכן כשיש ספק אם צריך לברך ברכה אחרונה כגון שאינו יודע אם אכל כזית בכדי אכילת פרס וא"צ לברך מספק והחסיד אוכל שיהיה וודאי בכדי אכילת פרס ומברך וכן בשתיית חמים כיוצא בזה וכן בכל מיני ספיקות רואה החסיד להוציא א"ע מן הספיקות וכ"ש שהחסיד לא יסמוך עצמו על מה דתנן ועל כולם אם אמר שהכל יצא והפוטר עצמו בכל דבר בברכת שהכל ה"ז בור [א"ר סק"א בשם האריז"ל]:

### משנ"ב ס"ק יד

בכגון זה אין לאכל מהם כשעור שחיב ברכה אחרונה אלא בתוך הסעודה, כיון שהא ספק אם יברך אחריהם מעין ג' או בורא נפשות רבות...

## יין מבושל ומפוסטר

### שולחן ערוך אורח חיים רב, א

על כל פירות האילן מברך בתחלה: בורא פרי העץ, חוץ מהיין שמברך עליו: בפה"ג, בין חי בין מבושל בין שהוא עשוי קונדיטון דהיינו שנותנין בו דבש ופלפלין.

הגה: ואם נתערב יין בשכר, אזלינן אחר הרוב, אם הרוב יין, מברך: בפה"ג, ואם הרוב שכר, מברך: שהכל (ב"י בשם התשב"ץ).

### שו"ת יחוה דעת חלק ב סימן לה

...על כל פנים כלל גדול בידינו ספק ברכות להקל, ואם כן היה ראוי לפסוק שיש לברך על יין מבושל ברכת שהכל... אולם נראה שאין לחשוב נידון זה לספק ברכות, כי אפילו לדעת הגאונים והרי"ף והרמב"ם שסוברים שיש לברך על יין מבושל שהכל, זהו דוקא לענין לכתחילה, אבל בדיעבד גם הם יודו שהמברך בורא פרי הגפן על יין מבושל יצא. שהרי באמת פרי הגפן הוא, ואף על פי שנשתנה לגריעותא, מכל מקום שם פרי הגפן עליו, ואינו משקר בברכתו... ואם כן יש כאן כעין ספק ספיקא, שמא הלכה כרוב הפוסקים שיין מבושל נשתנה למעליותא, ומברכים עליו בורא פרי הגפן, ומקדשים עליו, ואם תמצא לומר שהלכה כדברי הרי"ף והרמב"ם שחולקים וסוברים שאין מקדשים עליו ומברכים עליו שהכל, שמא לא אמרו כן אלא כשנשתנה טעמו וריחו, ויצא מכלל יין, מה שאין כן בפיסטור של היין, ... לפיכך יין ומיץ ענבים מפוסטרים, מברכים עליהם בתחילה בורא פרי הגפן, ולבסוף ברכה מעין שלש, שהיא על הגפן ועל פרי הגפן. ומקדשים עליהם בשבתות וימים טובים.

## בורא פרי האדמה על חלקים מהאילן ומפירותיו

### טור אורח חיים, רב

ובעודן בוסר כל זמן שלא הגיעו לכפול הלבן מברכין עליו בפה"א דכל דבר שגדל על האילן ואינו עיקר הפרי מברכין עליו בפה"א ומשהן כפול הלבן ואילך מברכין עליהן ב"פ העץ ואם הוא מסופק אם הוא כפול הלבן או לא מברך עליהן בפה"א דקי"ל בירך על פרי האילן בפה"א יצא:

*(בוסר מחלט אין לברך עליו, ו בסימן שד נראה מקרים שברכתם שהכל)*

## גרעינים

### טור אורח חיים, סימן רב

ועל הזיתים משיניצו פירוש שגדל הנץ סביבם מברך עליהן בפה"ע וקודם לכן בפה"א ועל שאר האילנות משיוציאו פרי חשובין לברך עליהן בפה"ע ועל גרעיני הפרי כתב **ר"י** שמברכין עליהן בורא פה"ע דלענין ערלה חשיבי כפרי ו**רשב"א** כתב שאין לברך עליהן בפה"ע דאדרבה לא חשיבי כפרי לענין ערלה אלא דמרבה להו מאת פריו את הטפל לפריו וא"א **הרא"ש** ז"ל כתב כר"י ובלבד שלא יהו מרים שנהנה באכילתן:

### שולחן ערוך אורח חיים רב, ג

גרעיני הפירות, אם הם מתוקים מברך עליהם: בורא פרי העץ; ואם הם מרים, אינו מברך עליהם כלל; ואם מתקן ע"י האור, מברך עליהם: שהכל.

### ביאור הגר"א רב , ג

...וצ"ע דהרכיב דעת התוס' והרשב"א ועמ"א ודאי דמ"ש ואם מתקן כו' הוא דעת הרשב"א דפליג על התוס' והעיקר נראה כדעת הרשב"א דכן סתם מתני' דפי"א דתרומות ובבכורים ובעוקצין דגרעינין אינן פרי כלל ועוד ראיה דהא מותר ברבעי וע"כ הא דאסור בערלה מכח ריבויא דקרא את כו' וכן עיקר:

### שו"ת יביע אומר חלק ז - אורח חיים סימן לא

ב) והנה הדרישה (סימן רב אות ב) כתב שלדעת הרשב"א שאין לברך על גרעיני הפירות בורא פרי העץ, מ"מ יש לברך עליהם בורא פרי האדמה. ע"ש. וכ"כ הגנת ורדים בגן המלך (אות ל), והסביר שאין לומר שיברכו עליהם שהכל, וכדאמרינן בברכות (לו א) דכיון דלא נטעי אינשי דקל אדעתא דקורא (רך הגדל סביבות הדקל) מברך עליו שהכל, דשאני קורא שיש בו הפסד לאילן, (וכן פירש רש"י שם, דה"ט דלא נטעי אינשי דקל אדעתא לאכול קורא, מפני שהוא ממעט ענפי האילן ומכחישו). אבל גרעיני הפירות שאינם מפסידים את האילן דיינו להורידם דרגא אחת מברכת בורא פרי העץ לבורא פרי האדמה. ע"כ. גם הגר"א בשנות אליהו...

אולם הגרא"ח נאה בספר קצות השלחן (בדה"ש סימן מט ס"ק יח) כתב להיפך, שאפילו לדעת הגר"ז שפסק כדברי מרן הש"ע שעל גרעיני הפירות יש לברך בפה"ע, מ"מ על גרעיני דלעת ואבטיח יש לברך שהכל, משום שהגר"ז דייק לומר שגרעיני הפירות בכלל הפירות הם, וזהו שייך בגרעיני המשמש וכיו"ב שנאכלים יחד עם הפרי... אלא הם פרי בפני עצמם, וכיון שאינם עיקר הפרי נחתינן בהו דרגא מברכת בפה"א לברכת שהכל, ורק בדיעבד אם בירך עליהם בפה"א יצא. ע"כ. ואף על פי שאין סברתו מוכרחת לדינא, מ"מ כבר נהגו לברך על גרעיני דלעת ואבטיח שהכל... והרוצה לברך לכתחלה על גרעיני דלעת או אבטיח בפה"א כדעת מרן ורוב רבותינו הראשונים, בודאי שיש לו עמודים גדולים לסמוך עליהם.

ה) ועתה נבוא לענין ברכת גרעיני חמניות הנקראים בשם גרעיני עין השמש, כי לפי מה שנתבאר נראה שלכל הדעות ברכתם בורא פרי האדמה, שדוקא בגרעיני דלעת או אבטיח יש מקום לומר שלדעת הרשב"א והאחרונים דס"ל שגרעיני פירות אין מברכים עליהם בפה"ע אלא בפה"א, לפי שאינם בכלל הפרי... אבל גרעיני חמניות שכל עיקר זריעתם הוא לצורך הגרעינים בלבד, ואין שם פרי אחר, והם עצמם הפרי, בודאי שיש לברך עליהם בפה"א, כי רק מעט מהם נלקחים לתעשיית שמן, אבל רובא דרובא נלקחים לפיצוחים, לאוכלם כמות שהם...

ואם יש שנהגו לברך עליהם שהכל, הא ודאי שטועים הם שחשבו להשוותם לגרעיני דלעת ואבטיח, ולא היא, כי רב המרחק ביניהם. וכנ"ל.

### וזאת הברכה עמ' 373 (הערות ומקורות כא).

גרעיני דלעת ואבטיח רגילים, אמנם ברכתם שהכל כי עיקר הנטיעה היא בשביל הדלעת, והברכה יורדת בדרגה... אך למעשה גרעיני הדלעת וגרעיני האבטיח המצויים בארץ הם מזן מיוחד שניטע במיוחד לאכילת הגרעין ולא לאכילת הפרי, ולכן ברכתם האדמה (ע"ע הליכות שדה אייר תשנ"ו). בפרט שאם ברך בפה"א יוצא בדיעבד בכל מקרה... והוסיף הגרש"ז אויערבאך שיש חילוק בין גרעין האבטיח לרסק עגבניות... משא"כ באבטיח הולכים אחרי הזן הזה ולא אחרי המין הכללי. ונראה להסביר שכאן הפרי שמתמשים בו לגרעינים שונה במהותו מהפרי שאוכלים, שהרי הפרי שעומד לאכילת הגרעינים אין לו כמעט בשר, מה שאין כן הפרי שעומד לאכילה... ונראה אחרת לגמרי ובודאי נחשב לסוג אחר...

### שו"ת מנחת שלמה תנינא (ב - ג) סימן ס; ז. ברכת גרעיני הפירות

יש לחלק בין עשבי דדברא דליכא כלל פירי אחריתי שפיר סובר האר"י ז"ל (מובא בכף החיים סימן ר"ג ס"ק ט"ו) שצריכים לפרט את השבח ולהודות לד' על פרי העץ ועל פרי האדמה, משא"כ בגרעינים [דהכרעת האחרונים דמברכים עליהם בפה"א ולא בפה"ע] היינו טעמא דאיכא פירות ממש שמברכים עליהם העץ...

## פירות מעוכים

### בבלי ברכות לח ע"א

...אמר ליה ההוא מרבנן לרבא: טרימא מהו? לא הוה אדעתיה דרבא מאי קאמר ליה... אדהכי והכי אסקיה רבא לדעתיה, אמר ליה: ... ואדכרתן מלתא הא דאמר רב אסי: האי תמרי של תרומה - מותר לעשות מהן טרימא, ואסור לעשות מהן שכר. והלכתא: תמרי ועבדינהו טרימא - מברכין עלוייהו בורא פרי העץ. מאי טעמא - במלתייהו קיימי כדמעיקרא.

### שולחן ערוך אורח חיים רב, ז

תמרים שמיעכן ביד ועשה מהם עיסה והוציא מהם גרעיניהם, אפילו הכי לא נשתנית ברכתן ומברך עליהם: בורא פרי העץ ולבסוף ברכה מעין שלש.

הגה: ולפי זה ה"ה בלטווערן הנקרא פווידל"א מברכין עליהם: בפה"ע; ויש אומרים לברך עליהם שהכל (ת"ה סי' כ"ט וב"י בשם הטור), וטוב לחוש לכתחלה לברך שהכל אבל אם בירך בפה"ע יצא, כי כן נראה עיקר.

### שו"ת אגרות משה, יורה דעה ב, כה

ובדבר פירות המבושלים אם הם טובים לבשול ודרך לאוכלן גם מבושלים, כשלא נתמעכו לגמרי לכו"ע הוא בפה"ע, ואם נתמעכו לגמרי איכא שתי שיטות ברמ"א /או"ח/ סימן ר"ב סעיף ז' ומסיק שנראה עיקר לברך בפה"ע ומ"מ יש לחוש לכתחלה לברך שהכל, ועיין במ"ב שבניכר צורתן אף שנתמעכו לגמרי מברך בפה"ע ורק בלא ניכר צורתן כלל בזה יש לעשות כהרמ"א שלכתחלה יברך שהכל ואם בירך בפה"ע יצא, ואם היה משבעת המינים מסיק במ"ב שאם אין לו פירי מז' המינים יברך ברכה אחת מעין שלש באחרונה, אבל הא יהיה סתירה למה שבירך תחלה שהכל, וכנראה שלא חש לזה במ"ב משום דאינו סתירה כ"כ משום דבדיעבד אם בירך שהכל יצא אף על פירות שלמים. אבל ודאי צריך ליזהר שלא יזדמן לו באופן שיהיה סתירה.

### שו"ת יביע אומר חלק ז - אורח חיים סימן כט ד"ה טו) המורם

טו) המורם מכל האמור שעל כל פירות המרוסקים אפי' הם מרוסקים לגמרי עד שלא ניכרת צורתם ותוארם כלל, וכן על מרקחות של חבושים ושאר פירות אפילו הם כתושים ביותר ע"י מיקסר ונמחית צורתם, צריך לברך בפה"ע, כדעת מרן שקבלנו הוראותיו. ועל **תפוחי אדמה מרוסקים** (פירה) צריך לברך בפה"א. וכן על צנון המרוסק ע"י פומפיה דקה או מיקסר, ... ועל **תירס קלוי** (פופקורן) מב' בפה"א, אף שנשתנית צורתו המקורית. ... וכ"כ הרה"ג ר"ש חיררי בשו"ת שערי צדק (סימן מו), שכן פסק הגר"מ פיינשטיין זצ"ל. ע"ש. ודלא כמ"ש בשו"ת שערי עזרא בצרי (חאו"ח סימן יד) דלכתחלה יברך עליו שהכל, ורק בדיעבד אם בירך בפה"א יצא. ע"ש.

...ונראה עוד, שעל **הפלאפל**, שהוא אפונים כתושים עם תערובת פתיתי לחם לדבקו, ומטגנים אותו בשמן, יש לברך עליו בפה"א שהאפונים עיקר ופתיתי הלחם אינם אלא לדבקו, וכיון שהאפונים עיקר והשאר טפלה, מברך על העיקר, ואף על פי שהאפונים כתושים הרבה ואבדה צורתם ותוארם, מ"מ במלתייהו קיימי, ומברכים על הפלאפל בפה"א כברכת האפונים. והנלע"ד כתבתי.

### שו"ת אגרות משה אבן העזר חלק א סימן קיד

בענין הברכה על מין סיריעל שנקרא קארן פלעיקס, כיון שלא ניכר הפרי יש לברך שהכל, ועל רייס קריספעיס, אם הוא מגוף האורז מסתבר שיש לברך ב"מ מזונות אף בלא ניכר הפרי, ואם הוא מהקליפות צריך לברך שהכל...

### סיכום הכללים:

1. אם לא נמעך גם אם לא ניכרת הצורה ברכתו העץ/אדמה (פופקורן).
2. אם נמעך ולא ניכר צורתו ברכתו שהכל (תלוי במחלוקת על ריבה).
3. אם מיועד להאכל מעוך ברכתו כמו במקור (טור לעניין סוכר).
4. אם איננו פרי כלל (סוכר לפי ביאור הביאור הלכה ברמב"ם, וכן אחרונים ביחס לשוקולד) ברכתו שהכל. ויתכן ומקורו בדין דבש תמרים ומשקי פירות שמוגדרים כזעה ולא כפרי ולכן ברכתם שהכל.

### דוגמאות למעשה:

* פירה, אבוקדו מרוסק וכד' – ברכתו אדמה (מ"ב רב, מ).
* קמח תפוחי אדמה שעשה ממנו עיסה (פרינגלס) – שהכל, בדומה לריבה (וזאת הברכה עמ' 239 בשם הגרש"ז אוירבך).
* פתיתי תירס (קורנפלקס) – כנ"ל, אם נעשה קמח ברכתו שהכל, ואם לא נטחן לקמח ברכתו אדמה. (בספר וזאת הברכה עמ' 200, מתאר דרכי יצור שונים בין המפעלים).
* ריבה – אם נשאר מהפרי – אדמה, אם נתמעך הכל שהכל (דין הרמ"א).
* במבה – בילקוט יוסף כתב שיש לברך אדמה, כיון שנעשה מתירס שגדל לכך, וכן שעושים אותו כמות שהו, וכן העיד על שאביו נהג למעשה. ובפניני הלכה כתב לברך שהכל כיוון שנעשה מקמח תירס (וקצת קשה להכריע ביניהם שמתארים שתי מציאויות שונות).
* במוצרים מחיטה או אורז יש לדון מצד ברכת מזונות (נרחיב על זה בשיעור הבא).

## שוקולד

### שו"ת מנחת שלמה חלק א סימן צא

ב. ברכה על אכילת שוקולד וקקאו.

בענין שוקולד שנהוג לברך עליו שהכל, נו"נ בזה עם גדולי תורה, דבשלמא על משקה של קקאו ניחא מה שמברכין שהכל כמבואר בשע"ת סי' ר"ב ס"ק י"ט, אבל שוקולד הרי הוא ממש אוכל גמור ומבואר להדיא בשו"ע או"ח סי' ר"ג סעי' ז' שעל "בשמים שחוקים ומעורבים עם סוכר הבשמים עיקר ומברך עליהם כדין ברכת אותם בשמים" ועי' במג"א סי' ר"ב ס"ק י"ח שכתב דכיון שהדרך הוא לכתוש ולשחוק הרי הם חשובים כקיימי במילתייהו, וא"כ הרי גם קקאו דרך אכילתם רק ע"י כיתוש וריסוק ויש לברך ע"ז בפה"ע =בורא פרי העץ= אם הקקאו הוא עיקר וכ"ש כשהוא רוב, והפליאה היא ביותר על אחינו הספרדים שנוהגים כהמחבר /או"ח/ בסי' ר"ב סעי' ז' לברך בפה"ע גם על תמרים שנתמעכו ונשתנה צורתן. וחשבתי לומר דכיון שהקקאו עצמו אינו נאכל כלל כמו שהוא לא חי ולא מבושל ועומד כרגיל להתערב עם דברים אחרים באופן שהוא רק מיעוט, ולכן אפשר דאפי' בכה"ג שאינו מיעוט אבל כיון שאינו ראוי לאכילה אלא ע"י תיקון ותערובת עם דברים אחרים אפשר דאין זה כ"כ חשוב ואף שדרך אכילתו תמיד ע"י ריסוק אפי"ה מברכין ע"ז שהכל, ולא דמי לשמן דאם חושש בגרונו ונותן שמן הרבה לתוך אניגרון שמברך עליו בפה"ע אף על גב דבשום ענין אחר לא משכחת דמברכין עליו בפה"ע כמבואר בריש פרק כיצד מברכין, דשאני שמן שלא נשתנה ממה שהיה קודם משא"כ קקאו שהוא פרי כזה אשר כמו שהוא אינו נאכל וגם צריך כיתוש וריסוק עד שנהפך לדבר אחר לכן מברכין שהכל, אך עדיין תמוה שהרי מבואר שגם על אינגבע"ר /קנמון/ שחוקים שאוכלים עם צוקער מברכים שפה"ע /בפה"ע/ כמו"ש הט"ז וכן הוא במשנ"ב סי' ר"ב ס"ק מ"ד אף על גב שגם אינגבע"ר אינו נאכל כלל אלא ע"י שחיקה ונטפל לדברים אחרים ממש כמו קקאו ולכן צע"ג.

### שוקולד למעשה:

למעשה נהגו לברך שהכל, הגרש"ז אוירבך נטה להגיד שלדעת מרן וודאי ברכתו העץ, אלא שהכריע לברך שהכל בגלל שבדרך כלל הקאקאו הוא המיעוט. (הרב רא"ם אמר לי למעשה שבשוקולד שיש רוב מוצרי קקאו יש לברך העץ ואין זה סותר את המנהג שנקבע על שוקולד מצוי). לענ"ד יתכן וזה דומה לסוכה ביחוד בסברת הביאור הלכה שהובאה לעיל.

## מיצים מסחיטה ומבישול (ח-י)

### שולחן ערוך אורח חיים רב, י

פירות ששראן או בשלן במים, אף ע"פ שנכנס טעם הפרי במים, אינו מברך על אותם המים אלא שהכל; והרא"ש כתב דאפשר שאם נכנס טעם הפרי במים מברך בפה"ע.

### משנה ברורה סימן רב ס"ק נב

אלא שהכל - דלא הוי אלא זיעה בעלמא כדלעיל ס"ח ולא דמי למיא דסילקא ודכולהו שלקי דמברכין עלייהו בפה"א וכדלקמן בסימן ר"ה ס"ב משום דהתם רוב אכילת אותן ירקות הוא ע"י שליקה משא"כ הכא בפירות דלאו דרכייהו למישלק או לכבשן אלא לאוכלם בעין לכן לא אמרינן שיהיו שליקתן וכבישתן כמותן מיהו בפירות שרוב אכילתן הוא ע"י בישול או כבישה מי שליקתן וכבישתן כמותן ומברך עלייהו בפה"ע לכו"ע וכ"ז בפירות שמתחלת נטיעתם נטעי להו אדעתא לאוכלם מבושלים או כבושים אבל בפירות שדרכן לאוכלן חיים רק שיש שמיבשין אותן ואח"כ מבשלין אותן אין מברך על רוטבן לעולם רק שהכל אע"ג דדרך כולן לבשלן כשהן יבשין מ"מ תחלת נטיעתן לא נטעי להו אדעת ליבשן אלא לאוכלן חיין ולענין פלוימי"ן יבשים או קרשי"ן כתב הח"א דבמדינות שגדילים שם הרבה מסתמא נטעי להו ברובא אדעתא ליבשן וא"כ ברכתן של רוטבן בפה"ע:

### שו"ת אגרות משה יורה דעה חלק ב סימן כה ד"ה בענין משקה

בענין משקה היוצא מן הפירות, הנה בלא בשול הא דין כל מי פירות לברך שהכל חוץ מזיתים וענבים משום דנחשבו זיעה בעלמא כדאיתא בברכות דף ל"ח בדבש תמרים וה"ה בכל פירות כדאיתא בפסחים דף כ"ד. וע"י בשול פליגי הראשונים ... ולכן יש לעשות כן וכן פסק במ"ב ס"ק נ"ב... אבל העולם נוהגין לברך שהכל כיון דהוא באופן שתיה...